b"\n_START_ARTICLE_\nJodelle Ferland\n_START_SECTION_\nZgodnje in zasebno \xc5\xbeivljenje\n_START_PARAGRAPH_\nJodelle Micah Ferland se je rodila 9. oktobra 1994 v Nanaimu, Britanska Kolumbija, Kanada, kot h\xc4\x8di Valerie Ferland. Njena sestra Marisha je igralka, njen brat Jeremy pa se ukvarja z glasbo.\n_START_SECTION_\nKariera\n_START_PARAGRAPH_\nJodelle Ferland je s svojo igralsko kariero za\xc4\x8dela leta 1999 pri komaj petih letih, ko je igrala v televizijski seriji Cold Squad, nadaljevala pa jo je leta 2000 v televizijskih serijah Higher Ground in Sole Survivor ter filmih The Linda McCartney Story, Special Delivery in Mermaid. Za film Mermaid je prejela nagrado Young Artist Award ter bila nominirana za nagrado emmy. S \xc5\xa1estimi leti je postala najmlaj\xc5\xa1a oseba v zgodovini, ki je bila kdaj nominirana za emmyja._NEWLINE_Leta 2001 je igrala v filmih Trapped, Deadly Little Secrets in Deadly Little Secrets ter televizijskih serijah Wolf Lake, Dark Angel, The Lone Gunmen in So Weird, leta 2002 v televizijskih serijah Special Unit 2 in John Doe ter filmih They in Carrie, leta 2003 pa v filmu Mob Princess ter televizijskih serijah Smallville in Dead Like Me. Za Smallville je naslednje leto prejela nominacijo za nagrado Young Artist Award._NEWLINE_Leta 2004 smo jo lahko videli v filmih Kingdom Hospital (nominacija za Young Artist Award leta 2005), 10.5 in Too Cool for Christmas ter televizijski seriji The Collector (za katero je \xc5\xa1e istega leta dobila nominacijo za nagrado Leo Award), leta 2005 v televizijski seriji Supernatural ter filmu Tideland (nominacija za nagrade Genie Awards in Saturn Award leta 2007), leta 2006 pa v filmih Silent Hill, Amber's Story, Swimming Lessons in The Secret of Hidden Lake ter televizijskih serijah Supernatural, Masters of Horror ter Zvezdna vrata SG-1._NEWLINE_Leta 2007 se je pojavila v televizijski seriji Zvezdna vrata: Atlantida ter filmih Good Luck Chuck, Glasniki zla, Seed in Pictures of Hollis Woods (leta 2008 prejme nominacijo za nagrado Young Artist Award), leta 2008 v filmih Wonderful World in C\xc3\xa9line, letos pa v filmu Case 39 ter televizijski seriji Captain Cook's Extraordinary Atlas._NEWLINE_Leta 2010 v kinematografe prideta \xc5\xa1e dva filma, v katerih je igrala ona: The Cabin in the Woods ter Mrk. Ko je sprejela vlogo vampirke Bree v filmu Mrk, nadaljevanju filmskih uspe\xc5\xa1nic Somrak ter Mlada luna, posnetem po tretji knjigi iz serije Somrak, istoimenskem romanu Stephenie Meyer, je dejala:\xc2\xa0\xc2\xbbPreden sprejmem vlogo v kak\xc5\xa1nem filmu ali seriji, si vedno preberem scenarij, a tokrat tega nisem naredila. Seveda sem jo sprejela, saj gre za serijo Somrak!\xc2\xab"